**ANNEX 7**

**CONDICIONS ESPECIALS I CLÀUSULES ESSENCIALS D’EXECUCIÓ**

**CS/AH01/1101449378/25/PSS**

**Obligacions generals considerades condicions especials i essencials d’execució**

1. Garantia de subministrament

Durant la durada de vigència del contracte i dels contractes basats en l’acord marc, les empreses adjudicatàries restaran obligades a:

D’acord amb les previsions de consum indicats als plecs, l’empresa contractista s’ha d’assegurar que té capacitat de fabricació/distribució per a satisfer les necessitats de l’ICS, en qualsevol moment, a partir de la data d’inici d’execució, essent la seva funció prioritària i essencial l’abastiment als centres sanitaris, per tant, resten obligades mitjançant la presentació de la seva proposta al subministrament dels béns segons necessitats successives i:

- amb la qualitat i referència exacta a la presentada en la oferta adjudicada

- amb el preu adjudicat

- en les quantitats exactes a les indicades a les comandes

- en els terminis establerts a les comandes

L’operador logístic de l’ICS i el centre peticionari ha de ser coneixedor en tot moment de qualsevol possible incidència relacionada amb el lliurament dels béns adjudicats, ja sigui per afectació del termini de lliurament, ja sigui per afectació de la qualitat del bé adjudicat. És obligació de l’empresa contractista notificar qualsevol incidència **anticipadament** a la Gerència de Compres a través del Gestor d’incidències en compres (GIC).

L’empresa contractista ha de subministrar de manera adequada i contínua per possibilitar el compliment de les exigències dels centres peticionaris, admetent la possibilitat de suspendre aquest subministrament només en casos excepcionals degudament justificats. La suspensió s’haurà d’informar **immediatament**, a la Gerència de Compres a través del Gestor d’incidències en compres (GIC).

L’empresa contractista té l’obligació de notificar qualsevol canvi que es produeixi tant en la identificació del producte com en qualsevol de les característiques tècniques o en els atributs logístics dels béns adjudicats. Els canvis s’han d’informar **immediatament**, a la Gerència de Compres a través del Gestor d’incidències en compres (GIC).

L’empresa contractista haurà de comunicar la suspensió o el cessament de les seves activitats. Aquestes situacions s’han d’informar **immediatament**, a la Gerència de Compres a través del Gestor d’incidències en compres (GIC).

Si l’empresa contractista proposa a l’òrgan de contractació el subministrament d’un material alternatiu, aquest ha de ser de característiques i qualitat similars o igual al bé adjudicat a aquesta. En tot cas, la proposta de compra alternativa s’ha d’informar a través del GIC i esperar a que es doni el vist i plau per part de l’ICS.

1. Pel que fa a les obligacions socials

L’empresa adjudicatària haurà de complir amb les següents disposicions:

**Per a les empreses amb 50 treballadors o més** i/o quan s’exigeixi en el conveni col·lectiu que sigui aplicable:

L'empresa adjudicatària haurà de presentar, en el termini màxim de 30 dies des de la signatura del contracte, el Pla d’igualtat de conformitat amb el capítol III de la Llei orgànica 3/2007, de 22 de març, per a la igualtat efectiva de dones i homes.

Així mateix, restarà obligada a aplicar, en realitzar la prestació objecte del contracte, mesures destinades a promoure la igualtat d’oportunitats entre dones i homes en el mercat de treball.

Nogensmenys també restarà obligada si així s’ha establert en el conveni col·lectiu que li sigui aplicable.

**Per a les empreses amb menys de 50 treballadors:**

L’empresa que no estigui obligada a disposar d’un pla d’Igualtat en els termes del paràgraf anterior, haurà de presentar en el termini màxim de 30 dies des de la signatura del contracte la proposta d’acció d’alguna de les mesures següents, mitjançant declaració responsable signada per l’apoderat signant de la oferta adjudicada:

a) Disposició de representació equilibrada de dones i homes en tots i cada un dels grups i categories professionals.

b) Mesures per a la millora de l’accés a l’ocupació i la promoció professional de les dones en els sectors, ocupacions i professions en què siguin poc presents.

c) Promoció de l’accés de les dones als òrgans de direcció per a garantir la representació equilibrada de tots dos sexes d’acord amb l’article 32 de la Llei 17/2015, del 21 de juliol, d'igualtat efectiva de dones i homes.

d) Implantació les garanties corresponents per a aplicar criteris igualitaris de retribució de dones i homes, i també l’adequada valoració de llocs de treball tenint en compte la perspectiva de gènere.

e) Adopció de mesures per a implantar formes flexibles i horaris racionals d’organització del temps de treball, que facin possible la coresponsabilitat de dones i homes en el treball domèstic i de cura de persones i que permetin de conciliar la vida personal i laboral.

f) Adopció de mesures contra l’assetjament sexual i l’assetjament per raó de sexe, incloent-hi les accions preventives i sancionadores i l’elaboració d’un protocol de prevenció.

g) Protocol d’ús de llenguatges inclusius no sexistes ni androcèntrics i publicitat no sexista en la comunicació interna, els productes, els serveis i el màrqueting de l’empresa.

i) Actuacions relatives a la responsabilitat social corporativa destinades a promoure condicions d’igualtat de dones i homes en el si de l’empresa.

j) Establiment de permisos de paternitat, de caràcter individual i intransferible, de quatre setmanes consecutives des del finiment del permís de maternitat, afegit al permís que estableix la legislació vigent.

k) Promoció de polítiques efectives de flexibilitat empresarial.

En cas que l’empresa adjudicatària disposi del distintiu d’excel·lència empresarial en matèria d’igualtat efectiva de dones i homes en el treball, d’acord amb el que estableix l’article 50 de la Llei orgànica 3/2007, de 22 de març, per a la igualtat efectiva de dones i homes i l’article 10 Llei 17/2015, del 21 de juliol, d'igualtat efectiva de dones i homes, haurà de presentar aquest distintiu en el termini màxim de 30 dies des de la signatura del contracte i haurà de mantenir, durant la vigència del contracte, totes les accions que l’empresa ha plantejat per a que li sigui concedit el distintiu.

Aspectes generals

Aquestes condicions especials d’execució s’han d’entendre vinculades a l’objecte contractual en relació a les persones que gestionin el contracte, ja siguin administratius, tècnics o qualsevol altre professional amb qui l’ICS, els seus centres territorials o el seu operador logístic hagi de tenir relació en l’execució del contracte.

L’òrgan de contractació podrà sol·licitar, en qualsevol moment durant l’execució del contracte, informació i documentació en relació a aquestes condicions especials del contracte.

Consideracions a tenir en compte, en aplicació del Reial Decret Legislatiu 6/2019:

Les empreses de més de 150 persones treballadores i fins a 250 persones treballadores comptaran amb un període per a l'aprovació dels plans d'igualtat fins el 7 de març de 2020.

Les empreses de més de 100 i fins a 150 persones treballadores, comptaran amb un període per a l'aprovació dels plans d'igualtat fins el 7 de març de 2021.

Les empreses de 50 a 100 persones treballadores comptaran amb un període per a l'aprovació dels plans d'igualtat fins el 7 de març de 2022.

1. Pel que fa a consideracions d’ètica en la contractació

L’empresa adjudicatària assumeix les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

b) No realitzar accions que posin en risc l’interès públic en l’àmbit del contracte o de les prestacions.

c) Denunciar les situacions irregulars que es puguin presentar en els processos de contractació pública o durant l’execució dels contractes.

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).

e) Declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.

f) Respectar els acords i les normes de confidencialitat.

g) Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

h) Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

Pel que fa a consideracions **en relació a la protecció de dades de caràcter personal**

- L’obligació del contractista de tractar les dades únicament per la finalitat per a la qual s’han cedit les dades de caràcter personal.

- L’obligació del contractista de sotmetre’s a la normativa nacional i de la Unió Europea en matèria de protecció de dades, sense perjudici del que estableix l’últim paràgraf de l’apartat 1 de l’article 202de la LCSP.

- L’obligació de l’empresa adjudicatària de presentar abans de la formalització del contracte una declaració, d’acord amb el model que s’adjunta com a annex 12 d’aquest plec, en què posi de manifest on estaran ubicats els servidors i des d’on es prestaran els serveis associats a aquests.

- L’obligació de comunicar qualsevol canvi que es produeixi, al llarg de la vida del contracte, de la informació facilitada en la declaració a què es refereix l’apartat anterior.

- L’obligació dels licitadors d’indicar en la seva oferta, si tenen previst subcontractar els servidors o els serveis associats a aquests, el nom o el perfil empresarial, definit per referència a les condicions de solvència professional o tècnica, dels subcontractistes als quals se n’encarregui la realització.

Pel que fa a les condicions especials d’execució del contracte **relacionades amb la contractació pública socialment responsable de productes** **electrònics**

L’empresa contractista, sigui fabricant o distribuïdora de productes electrònics, vetllarà pel compliment dels drets laborals i de les normes de seguretat en les cadenes de subministrament i en les fàbriques on es produeixen els béns objecte d’aquest contracte.

A aquests efectes, les empreses contractistes, fabricants o distribuïdores de productes electrònics, es comprometen a:

Actuar amb la deguda diligència i acreditar, si s’escau, esforços raonables i proporcionats, per tal que a les fàbriques de producció dels béns electrònics objecte d’aquest contracte es compleixi l’establert al Codi bàsic de normes laborals en la producció de béns electrònics que consta com a Annex núm. 2 a la Instrucció 5/2020, de manera que es realitzi l’aprovisionament dels béns esmentats per mitjà de condicions de comercialització justa.

Així mateix, les empreses contractistes d’un contracte de subministraments de productes electrònics, ja siguin fabricants o distribuïdors, s’obliguen a:

* + - Lliurar al responsable del contracte designat per l’entitat contractant, en el termini màxim de 25 dies laborals des de la formalització del contracte, el Formulari de divulgació, degudament complimentat, que s’adjunta com a Annex 3 a la Instrucció 5/2020, en el que facilitarà la informació sobre les fàbriques encarregades de la producció dels béns *(denominació i domicili social)* i sobre els productes i components objecte del contracte produïts a cada fàbrica. El contractista ha de comunicar a l’òrgan de contractació, qualsevol canvi en la informació inclosa en el Formulari de divulgació.
    - Comunicar, si s’escau, per escrit al responsable del contracte designat per l’entitat contractant aquelles pràctiques de les fàbriques encarregades de la producció dels béns electrònics objecte del contracte que considera que poden contribuir o provocar l’incompliment del Codi bàsic de normes laborals en la producció de béns electrònics que s’adjunta com a Annex 2 a la Instrucció 5/2020, i informar sobre com el contractista (si és un mer distribuïdor) pot exercir la seva influència per gestionar aquestes possibles pràctiques.

Aquesta clàusula s’aplica respecte dels productes electrònics següents: *ordinadors de sobretaula, ordinadors portàtils, estacions de treball, tauletes i clients lleugers; pantalles i monitors; perifèrics (ratolins, teclats, palanques de control, cables i auriculars); escàners, impressores, faxos, fotocopiadores i equips multifunció; productes TIC per a empreses (commutadors, enrutadors, supercomputadors, servidors i sistemes d’emmagatzematge); i telèfons intel·ligents i telèfons IP.*

El seguiment i control material de les activitats que hagin d’avaluar el grau de compliment dels drets laborals i les normes de seguretat en les cadenes de producció dels béns electrònics objecte del contracte es realitzarà per la Direcció General de Contractació Pública del Departament d’Economia i Hisenda de la Generalitat de Catalunya. Aquesta Direcció General disposarà de la col·laboració externa d'una entitat acreditada, amb personal qualificat i de reconeguda experiència en la inspecció i avaluació del compliment de la normativa laboral de les fàbriques de producció i tallers de muntatge dels equips electrònics objecte del contracte, tant en l’àmbit nacional com internacional, sigui o no dels països de la Unió Europea.

Les empreses contractistes d’un contracte de subministraments de productes electrònics, ja siguin distribuïdores o fabricants, facilitaran la identificació de la procedència originària i la traçabilitat del procés de producció i muntatge dels components dels equips en tot allò que els sigui possible per tal de fer viables els treballs d’enquesta i visites aleatòries per part de dita entitat externa acreditada als centres de producció, de manera que pugui determinar el major o menor grau de compliment dels drets laborals bàsics en el marc de les Convencions fonamentals de l’Organització Internacional del Treball